Jan Uuspõld läheb koju

Jan Uuspõld läheb koju on Andres Maimiku ja Rain Tolgi mängufilm, mis on järjeks 2007. aasta filmile "Jan Uuspõld läheb Tartusse".Maimik ja Tolk mees olemisest, huumorist ja jumalast. ekspress.delfi.ee, 12. jaanuar 2025 Film esilinastus 25. veebruaril 2025, Solarise Apollo kinos.Tallinnas esilinastus Maimiku ja Tolgi "Jan Uuspõld läheb koju". kultuur.err.ee, 26. jaanuar 2025.

Esimese kuuga oli filmil 34 042 vaatajat.Jan uuspõld läheb koju. Eesti filmi andmebaas. Kokku kogus film Eesti kinolevis 2025. aastal 34 868 vaatajat, millega see oli vaadatavuselt 15. kohal ja Eesti filmide seas kolmas."Edetabel. 2025. aasta vaadatuimad filmid Eesti kinodes" ERR kultuur, 22. jaanuar 2026

 Filmist 
Kui näitleja Jan Uuspõld peab filmima oma suvearmukese Britta ilusalongile promovideot, helistab talle ametlik abikaasa ja paneb ta fakti ette: mees peab koju tulema ja kõik mahalaristatud rahad tagasi teenima. Kuna Jan teeb alati nii nagu naised tahavad, hakkab ta kimbatavast olukorrast väljapääsu otsima. Lahenduseks näib olevat osaleda oma elust rääkiva filmi uusversioonis. Paraku otsustab lavastaja kehva avaliku mainega Jani kõrvale lükata. Nii ei jää mehel muud üle kui käima tõmmata suvetuur iseendaga peaosas. Aga sellega läheb nagu ikka – elu on see, mis juhtub siis kui sul on parimad kavatsused. 

Teekond koju osutub palju pikemaks ja käänulisemaks, kui esialgu plaanitud. Teekonna jooksul kohtub skandaalne lavaheeros kõiksugu tuntud ja tundmatute seltskonnategelaste, ärihaide, suunamudijate, sekskoolitajate, meesõiguslaste ja nais-ossidega. Looja ise viskab peategelase ette viimased proovikivid...

 Arvamusi filmi kohta
Režissöör Andres Maimik: "Kojuminek on sümboolne teekond kahe maailma vahel. Ka Homerose Odüsseus sattus koduteel Trooja sõjast tormide, nõidade, kükloopide ja muude kiusajate ohvriks."Vaata: ilmus esimene lühiklipp filmist "Jan Uuspõld läheb koju". kultuur.err.ee, 14. jaanuar 2025. 
Andrei Liimets: "Jan Uuspõld läheb koju" püüab seda sama välku uuesti pudelisse saada ja mingis mõttes rihvida sarnase looga, panna rohkem tänasest Eestist detaile sinna, aga see paraku üldse ei toimi sellisel kujul. See alguspunkt on juba nii palju masinlikum. See, mis tuli esimeses osas loomulikult ja mõjus tol hetkel värske, toore ja naljakana, mõjub praegu rohkem pastakast välja imetuna.Andrei Liimets: "Jan Uuspõld läheb koju" mõjub pastakast välja imetuna. kultuur.err.ee, 26. veebruar 2025.

 Osatäitjad  
 Jan – Jan Uuspõld
 Brita – Liisa Saaremäel
 Influentser SEB – Liisa Linhein
 Influentser Hanna – Hanna Martinson
 Influentser Kelli – Anna-Greta Raal
 Andrei – Andrei Zevakin
 Robin – Robin Valting
 fotograaf – Erlend Staub
 meigikunstnik – Maria Helena Seppik
 režissöör – Ain Mäeots
 helilooja Arvo – Raul Saaremets
 Urmas – Andres Maimik
 Lisette – Grete Jürgenson
 inkassomees – Tarvo Sõmer
 Franz – Franz Malmsten
 Krõll – Ott Sepp
 Sammas – Märten Matsu
 Õun – Mait Vesker
 Krieger – Erich Krieger
 intiimkoolitaja Epp – Karin Rask
 kultuurimaja direktor – Eva Püssa
 Kertu – Saara Nüganen
 Gabriel – Märt Avandi
 Ott – Ott Raidmets
ja teised.

 Viited 

 Kirjandus 
 Iris Peil. Jan Uuspõld läheb koju, aga lõpetab kraavis. kultuur.err.ee, 26. veebruar 2025.
 Siim Taba filmist “Jan Uuspõld läheb koju”: ma ei tea. Mis see nüüd oli? sky.ee, 3. märts 2025.
 Andrei Liimets. "Jan Uuspõld läheb koju" vaadates ei suuda ise koju pääsemist ära oodata. ekspress.delfi.ee, 5. märts 2025.

 Välislingid 
 Jan Uuspõld läheb koju andmebaasis IMDb.
 Jan uuspõld läheb koju Eesti filmi andmebaasis.
 Mängufilm "Jan Uuspõld läheb koju". treiler, YouTube.

Kategooria:Eesti komöödiafilmid
Kategooria:2025. aasta filmid